
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
Előterjesztés 

Tiszazugi-Leader Egyesület működési hitelösszegének rendezéséhez szükséges

tagi kölcsön iránti kérelmére 
Martfű Város Önkormányzata Képviselő-testületének 

2016. november 24-i ülésére

Előkészítette: 
S. Bodor Éva
Véleményező:
Pénzügyi, Ügyrendi és Városfejlesztési Bizottság

Döntéshozatal:
egyszerű többség 

Tárgyalás módja:
nyilvános ülés
Tisztelt Képviselő-testület!

A Tiszazugi-Leader Egyesület a 3A Takarékszövetkezet Kunszentmártoni Kirendeltségénél vezetett, az Egyesület tagsága által 2015.11.30-án a 15/2015 (XI.30.) sz. határozatban megszavazott és 2016.01.25-én felvett 4 millió forintos működési hitelét 2016. decemberében köteles lezárni a meglevő szerződés értelmében.
A hitelösszeg rendezéséhez az Egyesület 2016.11.03.-án megtartott taggyűlésén az előterjesztéshez csatolt táblázatban szereplő tagi kölcsön összegeket a megjelent egyesületi tagok határozatban elfogadták. A Taggyűlés jegyzőkönyvének kivonatát előterjesztésemhez csatolom.
Ennek értelmében Martfű Város Önkormányzata részéről 1.260.000 Ft összeg befizetése szükséges tagi kölcsön formájában, melynek részleteit kölcsönszerződés fogja tartalmazni.
Az összeg átutalásának határideje 2016. november 30. a szerződés jövő évre vonatkozó megújításának való megfelelés érdekében, így a 2017. évre vonatkozó újabb hitelkeretből a befizetett tagi kölcsönöket rendezni tudják a kölcsönszerződés alapján.
Kérem előterjesztésem megtárgyalását és az alábbi határozati javaslat elfogadását.
Határozati javaslat: 

Martfű Város Önkormányzata Képviselő-testületének
…/2016. (…….) határozata

Tiszazugi-Leader Egyesület működési hitelösszegének rendezéséhez szükséges tagi kölcsön iránti kérelméről 

Martfű Város Önkormányzatának Képviselő-testülete megtárgyalta a Tiszazugi-Leader Egyesület működési hitelösszegének rendezéséhez szükséges tagi kölcsön iránti kérelmére vonatkozó előterjesztést, és az alábbiak szerint döntött:
Martfű Város Önkormányzata hozzájárul a Tiszazugi-Leader Egyesület a 3A Takarékszövetkezet Kunszentmártoni Kirendeltségénél vezetett 4 millió forintos működési hitelének rendezéséhez, a számla lezárásához, 1.260.000 Ft tagi kölcsönként történő átutalásával, melyre a fedezetet az Önkormányzat 2016. évi költségvetésének tartalékkerete terhére biztosítja.
A Képviselő-testület felhatalmazza a polgármestert a kölcsönszerződés aláírására.

Határidő: 2016.11.30-ig.

Felelős: Kontra Lajos pénzügyi vezető
Erről értesülnek: 

1. Jász-Nagykun-Szolnok Megyei Kormányhivatal

2. Képviselő-testület, Helyben
3. Tiszazugi-Leader Egyesület, Kunszentmárton
4. Pénzügyi és Adóügyi Iroda, Helyben

5. Műszaki iroda, Helyben
Martfű, 2016. november 14.

Látta: Szász Éva jegyző

